**Ministru kabineta noteikumu projekta „Grozījums Ministru kabineta 2010.gada 13.aprīļa noteikumos Nr.361 „Noteikumi par darbības programmas „Uzņēmējdarbība un inovācijas” papildinājuma 2.1.2.1.1.apakšaktivitāti „Kompetences centri””” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas | 2010.gada 13.aprīlī Ministru kabinets apstiprināja Ministru kabineta noteikumus Nr.361 „Noteikumi par darbības programmas „Uzņēmējdarbība un inovācijas” papildinājuma 2.1.2.1.1.apakšaktivitāti „Kompetences centri”” (turpmāk - MK noteikumi Nr.361).2011.gadā ir uzsākta sešu projektu īstenošana.2011.gada 6.decembrī Ekonomikas ministrija ir saņēmusi Finanšu ministrijas kā Revīzijas iestādes audita par 2.1.2.1.1.apakšaktivitātes „Kompetences centri” (turpmāk – aktivitāti) vadības un kontroles sistēmu novērtējumu (turpmāk – audits).Audita ietvaros tika konstatēti aktivitātes ieviešanu ietekmējošie riski:* risks, ka netiks nodrošināta projektu ilgtspēja;
* aktivitātes un projektu mērķu nesasniegšanas risks;
* nesaskaņotas komercdarbības atbalsta risks;
* neatbilstoši veikto iepirkumu risks;
* dubultā finansējuma risks.

2011.gada 19.decembrī Ekonomikas ministrija ir saņēmusi Finanšu ministrijas kā Vadošās iestādes vēstuli, pamatojoties uz Revīzijas iestādes audita laikā konstatēto. Atbilstoši vēstulē norādītajam Vadošā iestāde secina, ka aktivitātes ieviešanu nav iespējams turpināt. Līdz ar to Vadošā iestāde uzdod Ekonomikas ministrijai uz laiku, kamēr nav novērsti Revīzijas iestādes konstatētie riski, apturēt aktivitātes ieviešanu, informējot par to finansējuma saņēmējus un veikt grozījumus MK noteikumos Nr.361.2012.gada 23.marta vēstulē Nr.21-2-02/2020 Finanšu ministrija piedāvā aktivitātes tālākās īstenošanas modeli, kurš paredz novērst aktivitātē konstatētos riskus, vienlaikus pakāpeniski atjaunojot aktivitātes īstenošanu. Vispirms tiek atjaunota aktivitātes īstenošana attiecībā uz tiem pētījumiem, kuri bija uzsākti līdz 2011.gada 22.decembrim. Lai pilnvērtīgi turpinātu šos pētījumus, kompetences centriem ir jāizsludina jauni iepirkumi. Tāpēc ir nepieciešams veikt steidzamus grozījumus MK noteikumos Nr.361 un precizēt normas, kuras attiecas uz iepirkumu veikšanu, lai novērstu neatbilstoši veikto iepirkumu risku.MK noteikumi Nr.361 nosaka, ka aktivitātē pieejamais finansējums ir 37 374 243 lati, savukārt aktivitātes ietvaros neizmantotais finansējums ir 398 lati. Ministru kabinets 2011.gada 14.jūnijā (prot.Nr.36 21.§) ir pārdalījis aktivitātē neizmantoto finansējumu uz 2.1.2.4.aktivitāti „Augstas pievienotās vērtības investīcijas” un uzdevis Ekonomikas ministrijai līdz 2011.gada 19.augustam, sagatavot un iesniegt izskatīšanai Ministru kabinetā grozījumus MK noteikumos Nr.361.Pamatojoties uz augstāk norādīto Ekonomikas ministrijas ir izstrādājusi grozījumus MK noteikumos Nr.361. Atbilstoši spēkā esošajiem MK noteikumiem Nr.361 kompetences centra sadarbības partneris, kurš atbilst saistītās personas pazīmēm, nebija tiesīgs piedalīties iepirkuma procedūrā, kuru organizēja kompetences centrs, proti, nav pieļaujams noslēgt iepirkuma līgumu ar saistītajām personām. Tomēr ņemot vērā, ka kompetences centra darbībā ir ļoti būtiski iesaistīt ne tikai ārējo pakalpojumu sniedzējus, bet arī sadarbības partnerus, tādejādi veicinot aktivitātes mērķa sasniegšanu – pētniecības un rūpniecības sektoru sadarbību rūpniecisko pētījumu, jaunu produktu un tehnoloģiju attīstības projektu īstenošanā, Ekonomikas ministrija ir noteikusi kārtību, kādā tiek kompensētas faktiskās izmaksas (izņemot peļņu), ja projekta īstenošanā iesaistās sadarbības partneris ar tā valdījumā vai īpašumā esošo mantu vai cilvēkresursiem..Ņemot vērā, ka šādi tiek kompensētas tikai sadarbības partnera faktiskās izmaksas, uzskatām, ka nevar rasties tādas tiesiskās attiecības starp finansējuma saņēmēju un kompetences centru, no kurām izrietētu, ka darījums atbilst normatīvo aktu prasībām iepirkuma procedūras jomā. Tāpat Ekonomikas ministrija noteikumu projektā ir noteikusi, ka par kompetences centra sadarbības partneri var būt ne tikai kompetences centra kapitāla daļu turētājs, bet arī sadarbības partneris, kas iesaistīts kāda konkrēta pētniecības projekta īstenošanā. MK noteikumu Nr.361 grozījumu projektā Ekonomikas ministrija ir noteikusi, ka attiecīgās sadarbības partneru izmaksas ir attiecināmas no līguma par projekta īstenošanu noslēgšanas brīža. Kompetences centri – finansējuma saņēmēji ir informējuši Ekonomikas ministriju, ka jau kopš MK noteikumu Nr.361 spēkā stāšanās, kompetences centra sadarbības partneri nodrošina atsevišķu ar projekta īstenošanu saistīto saimniecisko darījumu ieņēmumu un izdevumu grāmatvedības uzskaiti. Tādejādi būs iespējams identificēt un kompensēt sadarbības partneru faktiskās izmaksas ar līguma noslēgšanas brīdi.Ekonomikas ministrijas izstrādātie grozījumi ir vērsti uz pašreizējo projektu īstenošanas kārtību un ar grozījumiem noteiktais regulējums tiks piemērots uz finansējuma saņēmējiem, kas uz grozījumu projektā ietvertā regulējuma spēkā stāšanās brīdi jau būs iesnieguši projektu iesniegumus un ar kuriem sadarbības iestāde, proti, valsts aģentūra „Latvijas Investīciju un attīstības aģentūra” (turpmāk – sadarbības iestāde) būs noslēgusi civiltiesiskus līgumus par projekta īstenošanu. Tādejādi, lai nodrošinātu, ka attiecīgās normas tiks ievērotas sadarbības iestāde ierosinās veikt grozījumus noslēgtajos līgumos atbilstoši spēkā esošajam tiesiskajam regulējumam.Ekonomikas ministrija ir izvērtējusi iespējamos riskus, kas saistīti ar finansējuma saņēmēja tiesiskās paļāvības principa un tiesiskās noteiktības principa pārkāpumiem, ierosinot grozījumus MK noteikumos Nr.361. Ierosinātie grozījumi ir tiešā cēloņsakarībā ar nepieciešamību veikt grozījumus jau noslēgtajos līgumos par projektu īstenošanu, tādejādi mainot projekta īstenošanas nosacījumus. Līdz ar to MK noteikumos Nr.361 iekļautās normas ir attiecināmas jau uz nodibinātām līgumattiecībām, proti, jaunās normas tiks piemērotas uz jau nodibinātām un turpinātām tiesiskām attiecībām.Atbilstoši demokrātiskas republikas jēdzienam valsts pienākums savā rīcība ir ievērot tiesiskas valsts pamatprincipus, tai skaitā tiesiskās paļāvības un tiesiskās noteiktības principus. Ekonomikas ministrija norāda, ka atbilstoši Augstākās tiesas Senāta Administratīvo lietu departamenta 2011.gada 24.novembra spriedumam SKA – 708/2011 attiecīgo principu pastāvēšana neizslēdz valsts iespēju grozīt pastāvošo tiesisko regulējumu. Grozot tiesisko regulējumu, valstij ir jāņem vērā tās tiesības, uz kuru saglabāšanu vai īstenošanu personai var būt izveidojusies paļāvība. Tiesiskās paļāvības princips prasa, lai valsts, mainot normatīvo regulējumu, ievērotu saprātīgu līdzsvaru starp personas paļāvību un tām interesēm, kuru nodrošināšanas labad regulējums tiek mainīts (*sk. Satversmes tiesas 2010.gada 6.decembra sprieduma lietā Nr.2010-25-01 4.punktu*).Noteikumu projekts novērš Revīzijas iestāde un Vadošās iestādes konstatēto neatbilstoši veiktu iepirkumu risku un daļēji tiks novērsts kompetences centru ilgtspējas nenodrošināšanas risks un dubultā finansējuma risks, kas ir attaisnojami ar visas sabiedrības interešu aizsardzību, ņemot vērā, ka gadījumā, ja Eiropas Komisija konstatēs, ka aktivitātes īstenošana neatbilst Eiropas Savienības tiesiskajā regulējumā iekļautajām prasībām, aktivitātes ietvaros pieejamais finansējums būs jāsedz no valsts budžeta līdzekļiem. Pamatojoties uz augstāk minēto Ekonomikas ministrija secina, ka objektīvi pastāv steidzams un sevišķi nepieciešams grozījumu izdošanas mērķis, ar kuru būtu attaisnojama tiesiskās noteiktības ierobežošana.Noteikumu projektā iekļautās prasības uzskatāmas par finansējuma saņēmējiem labvēlīgākām, proti, noteikumu projekts ļauj kompensēt faktiskās izmaksas (izņemot peļņu), ja projekta īstenošanā iesaistās sadarbības partneris ar tā valdījumā vai īpašumā esošo mantu vai cilvēkresursiem. Līdz šim, ņemot vērā, ka nav pieļaujams iepirkums no saistītajām personām, sadarbības partnerim nebija iespējams iesaistīties projekta īstenošanā ar savā zināšanām, tādejādi veicināt aktivitātes mērķa sasniegšanu, proti, sadarbību starp zinātniskajām institūcijām un rūpniecības sektoru. Tādējādi noteikumu grozījumu projekts nodrošina labvēlīgākus nosacījumus un ir atbalstāms jau uz nodibinātām tiesiskajām attiecībām.Tāpat noteikumu projektā iekļauta precizēta iepirkumu veikšanas kārtība, kas attiecināma uz iepirkumiem, kurus finansējuma saņēmējs tikai veiks, līdz ar to tie nav uzskatāmi par jau pastāvējušiem apstākļiem, bet gan normas spēks vērsts uz nākamiem apstākļiem. Normas mērķis ir novērst iespējamu neatbilstoši veikto iepirkumu risku, proti, normas mērķis ir nodrošināt, ka finansējuma saņēmēji, veicot iepirkumu ir ievērojuši Padomes 2002.gada 25.jūnija Regulas (EK, EURATOM) Nr. 1605/2002 par Finanšu regulu, ko piemēro Eiropas Kopienu vispārējam budžetam (turpmāk – Finanšu regula) prasības. Tādejādi Noteikumu projekts skaidro un precizē Ministru kabineta 2008.gada 5.februāra noteikumos Nr.65 “Noteikumi par iepirkuma procedūru un tās piemērošanas kārtību pasūtītāja finansētiem projektiem” iekļautās prasības.Lai nodrošinātu iespēju finansējuma saņēmējiem veikt projekta īstenošanu, kā arī ņemot vērā, ka Vadošā iestāde bija apturējusi aktivitātes īstenošanu, noteikumu projekts paredz pagarināt MK noteikumos Nr.361 noteiktos projektu īstenošanas termiņus.Papildu Ekonomikas ministrija norāda, ka ņemot vērā, ka ar noteikumu projektu tiek radīti finansējuma saņēmējiem labvēlīgāki nosacījumi, personām, kas nav iesniegušas projektu iesniegumus, nav radušās nekādas tiesības saistībā ar projekta īstenošanu un nav pierādījumu par personu tiesību aizskārumu, līdz ar to tiesiskās paļāvības principa aizskārums attiecībā uz attiecīgajām personām nav konstatējams. Lai novērstu pārējos Revīzijas iestāde un Vadošās iestādes konstatētos riskus (ilgtspējas nodrošināšana (daļēji tiek novērsts ar šiem MK noteikumu Nr.361 grozījumiem), dubultā finansējuma risks (daļēji tiek novērsts ar šiem noteikumu grozījumiem), aktivitātes mērķu nesasniegšanas risks un nesaskaņota komercdarbības atbalsts risks) un kompetences centri varētu uzsāktu jaunus pētījumus, līdz ar to pilnībā atjaunojot aktivitātes īstenošanu, Ekonomikas ministrija š.g. jūnijā izstrādās un iesniegs apstiprināšanai Ministru kabinetā vēl vienu MK noteikumu Nr.361 grozījumu projektu, attiecīgos grozījumus notificējot Eiropas Komisijas Konkurences ģenerāldirektorātā. |
| 3. Saistītie politikas ietekmes novērtējumi un pētījumi | Projekts šo jomu neskar**.** |
| 4. Tiesiskā regulējuma mērķis un būtība | Noteikumu projekts paredz veikt grozījumus MK noteikumos Nr.361, lai:1. Noteiktu, ka aktivitātē pieejamais Eiropas Reģionālā attīstības fonda finansējums ir 37 373 845 lati;
2. Precizētu iepirkuma veikšanas principus un noteiktu kārtību, kādā tiek kompensētas faktiskās izmaksas (izņemot peļņu), ja projekta īstenošanā iesaistās kompetences centra sadarbības partneris ar tā valdījumā vai īpašumā esošo mantu vai cilvēkresursiem. Tiek paredzēta iespēja neveikt iepirkuma procedūru, ja materiālu, zinātniskās literatūras un mazvērtīgā inventāra cenas ir pieejamas publiski (piemēram biržā vai tīmekļa vietnē). Šādā gadījumā kompetences centrs saglabā izdruku no attiecīgās tīmekļa vietnes lai pierādītu cenu darījuma veikšanas brīdī. Savukārt sadarbības iestādes pienākums būs pārliecināties, ka kompetences centrs katrā gadījumā, kad nav veikta iepirkuma procedūra, ir dokumentējis un uzglabājis piedāvāto cenu, kā arī pārliecināties par piedāvātās cenas autentiskumu. Tiek arī precizēti termiņi, kādos sadarbības iestāde izvērtē iepirkuma procedūru – ja nav nepieciešama papildus informācija, izvērtēšanu veic 10 darbdienu laikā. Ja ir nepieciešama papildus informācija, šo termiņu var pagarināt, bet ne ilgāk kā uz vienu mēnesi;
3. Atļautu zinātniskās literatūras iegādi, kuras nepieciešamība ir pamatojama ar konkrētā pētījuma mērķa sasniegšanu. Zinātniskās literatūras iegāde ļaus efektīvāk izmantot ierobežotos programmas līdzekļus, jo būs iespējams pārņemt pasaules pieredzi un kvalitatīvāk sagatavoties pētījumu veikšanai;
4. Precizētu termiņus kādos tiek samazināts neizmantotais publiskais līdzfinansējums un veikta vidēja termiņa pārvērtēšana;
5. Precizētu avansa nosacījumus.
 |
| 5. Projekta izstrādē iesaistītās institūcijas | Valsts aģentūra „Latvijas Investīciju un attīstības aģentūra” |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar**.** |
|  7. Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | 2.1.2.1.1.apakšaktivitātes mērķa grupa ir komersanti, to apvienības (biedrības, nodibinājumi), zinātniskās institūcijas, kuras ir reģistrētas zinātnisko institūciju reģistrā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar**.** |
| 3. | Tiesiskā regulējuma finansiālā ietekme | Noteikumu projekts paredz samazināt 2.1.2.1.1.apakšaktivitātes ietvaros pieejamā Eiropas Savienības fondu finansējuma apjomu līdz 37 373 845 latiem. |
| 4. | Tiesiskā regulējuma nefinansiālā ietekme | Projekts šo jomu neskar**.** |
| 5. | Administratīvās procedūras raksturojums | Projekts šo jomu neskar**.** |
| 6. | Administratīvo izmaksu monetārs novērtējums | Projekts šo jomu neskar**.** |
| 7. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Noteikumu projekta izpildē ir iesaistīta valsts aģentūra „Latvijas Investīciju un attīstības aģentūra”. |
| 2. Projekta izpildes ietekme uz pārvaldes funkcijā | Noteikumu projekta izpildi nodrošinās valsts aģentūras „Latvijas Investīciju un attīstības aģentūra” darbības ietvaros. |
| 3. Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. Projekta izpildes ietekmes uz pārvaldes institucionālo struktūru. Esošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. Projekta izpildes ietekmes uz pārvaldes institucionālo struktūru. Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. Cita informācija | Nav. |

**Anotācijas III. - IV. sadaļa -** projekts šīs jomas neskar**.**

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas Komisijas 2008.gada 6.augusta Regulas (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Komisijas Regula Nr.800/2008) prasības. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Komisijas Regula Nr.800/2008). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
|  |  |  |  |
| *Komisijas Regulas Nr.800/2008 12.panta 1.punkta (a) apakšpunkts* | *noteikumu projekta 1.8.punkts (groza 25.1.punktu)* | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 31.panta 5.punkts* | *noteikumu projekta 1.8.punkts (groza 25.2. punktu)* | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Ņemot vērā, ka ar šiem grozījumiem MK noteikumos Nr.361 tiek skartas attiecināmās izmaksas un paredzēta iespēja sadarbības partnerim iesaistīties projekta īstenošanā ar tā valdījumā vai īpašumā esošu mantu, intelektuālo īpašumu vai cilvēkresursiem, nododot tos kompetences centra rīcībā projekta īstenošanai, par atbalsta programmas grozījumiem saskaņā ar Komisijas Regulas Nr.800/2008 9.pantu EK ir jānosūta kopsavilkuma informācija 20 darbdienu laikā pēc MK noteikumu spēkā stāšanās. |
| Cita informācija | Nav |

**Anotācijas VI. sadaļa -** projekts šīs jomas neskar**.**

Ekonomikas ministra vietā –

Vides aizsardzības un reģionālās attīstības ministrs E.Sprūdžs

Vīza: Valsts sekretārs J.Pūce

10.05.2012 14:42

Gatis Silovs

67013209, Gatis.Silovs@em.gov.lv